Die Suid-Afrikaanse sosiale vlinder Zodwa Wabantu het ’n video in die sosiale media gelaai waarin sy om ’n Lamborghini met ’n groot, rooi lint dans.
Volgens Kenny Kunene het Jan Taks sy tjommie en nuwe lid van sy politieke party, die Patriotic Alliance, ’n SMS gestuur wat haar laat besluit het om eerder die Lambomet sy groot rooi lint net daar in die show room te los.
Kenny, wat saam met Zodwa by die dealership was, verduidelik hoekom sy nie die superkar huis toe geneem het nie.
Hy sê aan TshisaLIVE: “Jy ken ons mense. Zodwa kry ’n SMS van Sars ná dit (die video). So, toe sy die SMS gekry het, het sy besluit om nie die kar te vat nie.
“Eish! Sars is betrokke en ons wil nie baie besonder­hede gee nie. Maar haar poultry-besigheid doen goed en sy doen ook veldtogwerk vir ons politieke party.”